[{"text_idx": "#000002", "text": "Ke inter la judaj viktimoj de naziismo estis ankau\u0306 familianoj de Zamenhof kaj aliaj adeptoj de Esperanto, estas konate. Sed aliaj malpli famaj homoj estas preskau\u0306 forgesitaj: pri Julius Glu\u0308ck (1877-1942) ni memoru c\u0302i-loke."}, {"text_idx": "#000007", "text": "En novembro 1932 la berlinaj esperantistoj honoris lin pro la arg\u0302enta jubileo de aktivado. Kelkajn monatojn poste la kontrau\u0306juda politiko de la nazioj devigis lin forlasi Germanion kaj iri al Parizo. Helpe de Cseh, Glu\u0308ck gvidis kursojn en kelkaj francaj urboj. Fine de 1935 lau\u0306 la invito de Julia Isbru\u0308cker (1887\u20131971) li venis al Hago. Li restis en Nederlando kaj aperigis tie en 1937 en la eldonejo Muusses en Purmerend bros\u0302urojn pri la kongresoj en Krakovo kaj Varsovio kaj la studon El la klasika periodo de Esperanto, kiu temas pri la pioniroj Antoni Grabowski (1857\u20131921) kaj Kazimierz Bein (1872\u20131959). En majo 1940 Nederlando estis okupita de germanaj trupoj. Por prepari la persekutadon spiono de Gestapo en raporto al sia centro en Berlino nomis \u201ela aktivan Pan-eu\u0306ropanon Julius Glu\u0308ck unu el la tri plej influaj esperantistoj en Nederlando\u201c[2]. Pli frue, ne eskapis la atenton de tiu spiono, ke en septembro 1934 Glu\u0308ck mallongtempe revenis al Berlino kaj renkontis samideanojn. Pro malsano Glu\u0308ck ne povis g\u0302ustatempe organizi sian fug\u0302on. Li estis sendita en la internigejon Westerbork, de kie la 4-an de septembro 1942 li estis deportita al Auschwitz. La 7-an de septembro 1942, tuj post sia alveno, li estis gase mortigita. En la memorigejo Jad Vas\u0302em en Jerusalemo li estas listigita inter la viktimoj el Nederlando."}, {"text_idx": "#000019", "text": "\u201cRealisma kaj vera rakonto\u201d pri la mondo: La alveturado de Lucien Pe\u0301raire orienten (1928-1932)De arda kredanto al disidentoLa malmilito de svisa esperantistoLa taksiisto kaj la nau\u0306 krucoj"}]